
转讜住驻讜转





	讜讚讬诇诪讗 诇诪注讜讟讬 讟专讬驻讛. 转讬诪讛 讚讘驻' 砖讬诇讜讞 讛拽谉 (讞讜诇讬谉 讚祝 拽诪. 讜砖诐) 讙讘讬 砖转讬 爪驻专讬诐 讞讬讜转 讚专砖讬' 诪讬谞讛 转专转讬 砖讞讬讬谉 专讗砖讬 讗讬讘专讬诐 砖诇讛 讜诇诪注讜讟讬 讟专讬驻讛 讜讬''诇 讚砖讗谞讬 爪讬驻讜专讬 诪爪讜专注 砖讛讜讗 讻注讬谉 拽专讘谉 讜砖谞讬讛谉 砖讜讬谉 诇注谞讬谉 驻住讜诇 讗讘诇 讙讘讬 谞讞 讚砖讗专 诪讜诪讬谉 讻砖专讬谉 讛讜''诇 诇讗讜拽诪讬讛 诇诪注讜讟讬 讟专讬驻讛 讚讜拽讗: 讗讘诇 诇诪''讚 讟专讬驻讛 讬讜诇讚转 诪讗讬 讗讬讻讗 诇诪讬诪专. 驻讬' 讚诇讚讬讚讬讛 诇讗 诪讬讬转专 诇讬讛 诪讻诇 讛讞讬 诇诪讞讜住专 讗讘专 讜讗讬爪讟专讬讱 诇诪注讜讟讬 讟专讬驻讛 讜讗''转 讻讬讜谉 讚讟专讬驻讛 讞讬讛 讜讬讜诇讚转 讛讬讻讬 诪讬诪注讟讗 诪讻诇 讛讞讬 讛讗 讘驻' 砖讬诇讜讞 讛拽谉 (讙''讝 砖诐) 诇讗 诪诪注讟 诪讞讬讜转 讟专讬驻讜转 诇诪''讚 讟专讬驻讛 讞讬讛 讜讬砖 诇讜诪专 讚砖讗谞讬 讛讻讗 讚诪讻诇 讛讞讬 诪讬讜转专 讜砖驻讬专 诪砖转诪注 诇诪注讜讟讬 讟专讬驻讛 讗注''讙 讚讞讬讛 讚诪砖转诪注 讞讬讜转 讙诪讜专讛 讜诪住转讘专 诇诪注讜讟讬 讟专讬驻讛 讗注''讙 讚讞讬讛 讜讬讜诇讚转 讟驻讬 诪诪讞讜住专转 讗讘专 讚诪''诪 讗讬谉 讟专讬驻讛 讘专讬讗讛 谞砖讗专转 讜诇讗 讞讝讬讗 诇拽讬讜诐 讛注讜诇诐 讻讜诇讬 讛讗讬: 讗转讱 讘讚讜诪讬谉 诇讱. 讜讗''转 讗''讻 讛讗讬 诪讻诇 讛讞讬 诇诪讛 诇讬 讚转专讜讬讬讛讜 诪讗转讱 谞驻拽讗 讜讻讬 转讬诪讗 讚诇诪讗 谞讞 讙讜驻讬讛 诪讞讜住专 讗讘专 讛讜讛 诪讬 拽讗诪专 专讞诪谞讗 讚讻讜讜转讱 注讬讬诇 砖诇诪讬诐 诇讗 转注讬讬诇 讜讬''诇 讚诪讜拽诪讗 拽专讗 讘讚讚诪讬 诇讟专讬驻讛 讜诇讗 讚诪讬 诇诪讞讜住专转 讗讘专 讚诇注谞讬谉 拽讬讜诐 讛注讜诇诐 诇讗 讞讬讬砖讬谞谉: 讚讬诇诪讗 谞讞 讙讜驻讬讛 讟专讬驻讛 讛讜讛. 讜讗''转 讜讛诇讗 讞讬 讗讞专讬 讻谉 讙' 诪讗讜转 砖谞讛 讜讬''诇 讚砖诪讗 诇讗 讛讬讛 讘讻讞 讜讘专讬讗讜转 讻专讗讜讬 诇讜 讜住讜讙讬讬谉 讻诪''讚 讟专讬驻讛 讞讬讛 讜专''转 讛讬讛 专讙讬诇 诇讞诇拽 讘讬谉 讟专讬驻讜转 讚讗讚诐 诇讟专讬驻讜转 讚讘讛诪讛 诪砖讜诐 讚讗讚诐 讗讬转 诇讬讛 诪讝诇讗 讜拽砖讛 讚讘专讬砖 讗诇讜 讟专讬驻讜转 (讞讜诇讬谉 讚祝 诪讙.) 诪讬讬转讬 专讗讬讛 诪讗讬讜讘 讗讟专讬驻讜转 讚讘讛诪讛:





诪讛专砖"讗 - 讞讬讚讜砖讬 讗讙讚讜转

转诪讬诐 讘讚专讻讬讜 爪讚讬拽 讘诪注砖讬讜 讜讻讜'. 驻讬专砖"讬 讘讚专讻讬讜 注谞讬讜 讜讻讜' 讘诪注砖讬讜 讘诇讗 讞诪住 注讻"诇 讛讚专讻讬诐 讛诐 讛诪讚讜转 讗祝 讘讝讜诇转 诪注砖讛 讜谞讜驻诇 讘讜 诇砖讜谉 转诪讬诐 讛讗诇 转诪讬诐 讚专讻讜 讜讙讜' 讜讛专讘讛 讻诪讜讛讜 讜讘诪注砖讬诐 谞讜驻诇 诇砖讜谉 爪讚拽讛 讚讻转讬讘 注讜砖讛 诪砖驻讟 讜爪讚拽讛 讜讙讜' 讜讛讬讛 诪注砖讛 讛爪讚拽讛 讜讙讜' 讜拽"诇:


讗诪专 专砖讘"谞 诪讗讜转谉 砖诇讗 谞注讘讚讛 讘讛谉 注讘讬专讛. 诇"讙 诇讬讛 讚诇讗 砖讬讬讱 讛讻讗 讗诇讗 讘驻专拽 讞诇拽 讙专住讬谞谉 诇讬讛 讗讛讗 讗讬砖 讜讗砖转讜 讗讬砖讜转 诇讘讛诪讛 诪讬 讗讬转 诇讛 讗诪专 专砖讘"谞 诪讗讜转谉 砖诇讗 讜讻讜' 讗诇讗 讚讛"讙 讛讻讗 诪讗讜转谉 砖注转讬讚讬谉 诇讬讟讛专 诪谞诇谉 讜拽讗诪专 讻讚专讘 讞住讚讗 讜讻讜' 诪砖讜诐 讚注讬拽专 诪诇转讬讛 讚专讘 讞住讚讗 讜专讘讬 讗讘讛讜 讘驻专拽 讞诇拽 谞讗诪专讛 讗讛讗 讚砖诇讗 谞注讘讚讛 讘讛谉 注讘讬专讛 诪砖"讛 拽讗诪专 讛讻讗 讻讚专讘 讞住讚讗 讜专讘讬 讗讘讛讜 砖讗诪专讜 讘注谞讬谉 砖诇讗 谞注讘讚讛 讘讛谉 注讘讬专讛 讛"谞 谞讬诪讗 诇注谞讬谉 讟讛讜专讛 讜讟诪讗讛 讜讚注 讻讬 专砖"讬 讘讞讜诪砖 驻讬' 讛讟讛讜专讛 讛注转讬讚讛 诇讛讬讜转 讟讛讜专讛 诇讬砖专讗诇 诪诇诪讚 砖诇诪讚 谞讞 转讜专讛 注讻"诇. 讜讻转讘 讛专讗"诐 讚讗诇"讻 诪谞讗 讛讜讛 讬讚注 讟讛讜专讬诐 讜讟诪讗讬诐 讘讛讛讬讗 砖注转讗 诪讬 讛讜讜 讗讘诇 讘讝讘讞讬诐 转讬专爪讜 讘讝讛 讗诪专 专讘 讞住讚讗 讛注讘讬专讜诐 讻讜' 讜专"讗 讗诪专 讛讘讗讬诐 讜讻讜' 讜诇讗 讬讚注转讬 诇诪讛 讛谞讬讞 讛专讘 讛讙诪' 讜转驻住 讚专讱 讗讞专 注讻"诇. 讜讘讞讝拽讜谞讬 讻转讘 讘讝讛 讘' 转讬专讜爪讬诐 讜讗讬谞谉 诪讞讜讜专讬谉 讚诪"砖 讘转讬专讜抓 拽诪讗 砖住讜讙讬讗 讚讝讘讞讬诐 诇讗 讗讬讬专讬 讘讟诪讗讬诐 讜讟讛讜专讬诐 诪诪砖 讗诇讗 讘讟讛讜专讬诐 讜讟诪讗讬诐 讚注专讜讛 诇讗 诪砖诪注 诪转讜讱 讛住讜讙讬讗 讜讘转讬专讜抓 砖谞讬 砖讻转讘 诇讞诇拽 讘讬谉 注讜驻讜转 讟讛讜专讬诐 诇讘讛诪讜转 讟讛讜专讜转 讛谉 讚讘专讬 谞讘讬讗讜转 讜讗讬讱 砖讬讛讬讛 拽砖讛 讻讬讜谉 讚专砖"讬 讝"诇 讘讞讜诪砖 驻讬' 讚诇注谞讬谉 谞注讘讚讛 讘讛诐 注讘讬专讛 讬讚注 讘拽诇讬讟转 讛转讬讘讛 讜讘讘讬讗转诐 诪讗诇讬讛谉 诇诪讛 诇讗 谞讗诪专 讻谉 诇注谞讬谉 讟诪讗讛 讜讟讛讜专讛 讚讻诇 砖拽诇讟讜 砖讘注讛 砖讘注讛 讛谉 讟讛讜专讬谉 讜讻诇 砖拽诇讟讜 讘' 讛诐 讟诪讗讬诐 讜讻谉 诇注谞讬谉 讘讬讗讛 诪讗诇讬讛谉 讜注"讻 讛谞专讗讛 诪讛 砖驻专砖"讬 诪诇诪讚 砖诇诪讚 谞讞 转讜专讛 诇讗讜 诪砖讜诐 讚讗诇"讛 转拽砖讬 诪谞讗 讛讜讛 讬讚注 讻诪讜 砖讛讘讬谞讜 讛专讗"诐 讜讛讞讝拽讜谞讬 讚讛讗 讜讚讗讬 讬讚注 讘拽诇讬讟转 讛转讬讘讛 讻讚专讘 讞住讚讗 讗讜 讘讘讬讗讛 诪讗诇讬讛谉 讻专' 讗讘讛讜 讜诇讗 讛讜爪专讱 专砖"讬 讘讞讜诪砖 诇讛讝讻讬专 讝讛 驻讛 讚讻讬讜谉 讚讻讘专 驻讬' 讻谉 诇注谞讬谉 谞注讘讚讛 讘讛 注讘讬专讛 诪诪讬诇讗 谞讬诪讗 讛讻讬 诇注谞讬谉 讟诪讗讛 讜讟讛讜专讛 讜诪讛 砖讛讜爪专讱 诇讜诪专 讚诇诪讚 谞讞 转讜专讛 诪砖讜诐 讚诇讙讘讬 讘谞讬 谞讞 诇讗 砖讬讬讱 讟讛讜专讛 讜讟诪讗讛 讗诇讗 诇讙讘讬 讬砖专讗诇 诇注转讬讚 讜讗讬 诇讗 讛讜讛 诇诪讚 谞讞 转讜专讛 诇讗 讛讜讛 讬讚注 诪讗讬 拽讗诪专 诇讬讛 讛讟讛讜专讛 转拽讞 诇讱 讝' 讝' 讜讘讟诪讗讛 讘' 讘' 讚诇讙讘讬 谞讞 讻讜诇诐 砖讜讬诐 讛诐 讗诇讗 讬讚注 讝讛 砖诇诪讚 转讜专讛 砖转讛讬讛 讟诪讗讛 讜讟讛讜专讛 诇讬砖专讗诇 诇注转讬讚 讜讚讜拽 讻讬 讛讚讘专讬诐 讘专讜专讬诐 讛诐 诇诪讘讬谉 讜诪讛 砖讬砖 注讜讚 诇讚拽讚拽 讘讚讘专讬 讛诪讗诪专 诪讘讜讗专 讘驻专拽 讞诇拽 注"砖:


讛转谞注专讬 讗讜诪讛 砖诪注砖讬讛 讘爪驻讜谉 讜讻讜'. 注讬' 驻专砖"讬 讗讘诇 讘讘"专 诪驻讜专砖 讘讗讜驻谉 讗讞专 注讜专讬 讚讘专 讬砖谉 讜诪转注讜专专 讚讛讬讬谞讜 讛注讜诇讛 砖讛讬讛 讬砖谉 讻讘专 诇讘谞讬 谞讞 讜讘讜讗讬 讚讘专 讞讚砖 讘转讬诪谉 讚讛讬讬谞讜 砖诇诪讬诐 讘讚专讜诐 注"讻:


讜诪专 谞诪讬 讛讗 讻转讬讘 讜诪讞诇讘讬讛谉 诪砖诪谞讬讛讜谉 讜讻讜'. 讜讗砖诪注讬谞谉 拽专讗 讚拽专讘谞讜 诪谉 讛诪注讜诇讛 讜诇讗 讻讗讞讬讜 拽讬谉 砖讛讘讬讗 诪谉 讛讙专讜注 讻驻专砖"讬 讘讞讜诪砖 诪驻专讬 讛讗讚诪讛 诪谉 讛讙专讜注 讻讜' 注"砖:


讜讛讗 讻转讬讘 讜讬拽讞 讬转专讜 注讜诇讛 讜讝讘讞讬诐 讜讻讜'. 讛讻讗 诇讗 讘注讬 诇讗讜拽诪讗 谞诪讬 注讜诇讛 诇讗诇讛讬诐 讜讝讘讞讬诐 诇讗讻讬诇讛 讻讚诇注讬诇 讚讛转诐 讜注讜诇讜转 住诪讬讱 诇讜注砖讬谞讜 诇讛' 讗诇讛讬谞讜 诪砖讗"讻 讛讻讗 讚讝讘讞讬诐 住诪讜讱 诇讗诇讛讬诐 讚注诇讛 讜讚讗讬 拽讗讬 讜讚驻专讬讱 讘驻专拽 讗讬谉 诪注诪讬讚讬谉 诪讛讗讬 拽专讗 讚讙诐 讗转讛 转转谉 讘讬讚讬谞讜 讝讘讞讬诐 讜注讜诇讜转 讜讙讜' 诇专"讗 讚驻讜住诇 讘讛诪讛 砖诇 注讜讘讚讬 讻讜讻讘讬诐 讘讻诇 讛拽专讘谞讜转 诪注讜诇讜转 诇讞讜讚 拽驻专讬讱 讚住诪讬讱 诇讛' 讗诇讛讬谞讜 讜讙讜' 讗讘诇 讝讘讞讬诐 讗讗讻讬诇讛 拽讗讬 讜讛注谞讬谉 诪讘讜讗专 讚讘谞讬 谞讞 注讜诇讛 拽专讘讬谉 讜诇讗 砖诇诪讬诐 诇驻讬 砖注讜诇讛 讻讜诇讛 讻诇讬诇 讜讘讗讛 注诇 讞讟讗 讗讘诇 讛砖诇诪讬诐 讘讗讬诐 诇砖讜诐 砖诇讜诐 讘讬谉 讬砖专讗诇 诇讗讘讬讛诐 砖讘砖诪讬诐 讜砖讛诐 讗讜讻诇讬谉 诪砖诇讞谉 讙讘讜讛 讜讗讬谉 讛拽讘"讛 讞驻抓 讘砖诇讜诪诐 砖诇 讘谞讬 谞讞 讜诇讗 砖讬讗讻诇讜 诪砖诇讞谞讜 讜拽"诇:


讜讬砖诪注 讬转专讜 讜讙讜' 诪讛 砖诪讜注讛 砖诪注 讻讜'. 讬专讗讛 讚诇讛谞讬 转谞讗讬 诪砖诪注 讚讜讬砖诪注 讬转专讜 讚讘拽 诇讻诇 讗砖讬 注砖讛 讜讙讜' 砖砖诪注 讬转专讜 讗转 讻诇 讗砖专 讜讙讜' 讜讻讬 讛讜爪讬讗 讛' 讜讙讜' 讛讜讗 注谞讬谉 讗讞专 讜讻驻专砖"讬 讘讞讜诪砖 讚讗诇"讻 诇讗 谞讻转讜讘 讗诇讗 讜讬砖诪注 讬转专讜 讻讛谉 诪讚讬谉 讞转谉 诪砖讛 讻讬 讛讜爪讬讗 讛' 讜讙讜' 讻诇 讗砖专 注砖讛 讜讙讜' 诇"诇 讜注讜讚 讚讙讘讬 讻诇 讗砖专 注砖讛 讻转讬讘 诇诪砖讛 讜诇讬砖专讗诇 讜讙讘讬 讻讬 讛讜爪讬讗 讻转讬讘 讬砖专讗诇 讘诇讞讜讚 讚砖诪注讬' 诪讝讛 讚讻诇 诪讗诪专 讗砖专 注砖讛 讜讙讜' 讛讜讗 讚讘专 砖谞注砖讛 讙诐 诇诪砖讛 诪砖讗"讻 讘诪讗诪专 讻讬 讛讜爪讬讗 讜讙讜' 砖讗讬谞讜 讗诇讗 诇讬砖专讗诇 诇讞讜讚 讚诪砖讛 诇讗 讛讜爪专讱 诇讛讜爪讬讗 砖讻讘专 讛讬讛 讘诪讚讬谉 讜讘砖讘讬诇 砖住转诐 讛讻转讜讘 诪讛 注谞讬谉 诪注砖讛 讝讛 讗转 讻诇 讗砖专 注砖讛 讗诇讛讬诐 讜讙讜' 砖注讬"讝 砖诪注 讬转专讜 讜讘讗 驻诇讬讙讬 讘讝讛 讛谞讬 转谞讗讬 讚专' 讬讛讜砖注 住讘专 砖讛讜讗 讚讘拽 诇诪谞讞诪转 注诪诇拽 砖讛讝讻讬专 讘住诪讜讱 讜注"讻 住转诐 讻讗谉 诪讛 注谞讬谉 讗转 讻诇 讗砖专 注砖讛 讜讙讜' 专"讗 讛诪讜讚注讬 住讘专 讻讬讜谉 讚住转诐 诪讛讜 讛诪注砖讛 谞砖诪注 诇讬转专讜 讬砖 诇谞讜 诇驻专砖 讘讚讘专 讛谞讝讻专 砖讛讜讗 讚讘专 讛谞砖诪注 讜讛讬讬谞讜 诪转谉 转讜专讛 砖讛讬讛 谞砖诪注 讘讻诇 讛注讜诇诐 砖讛讬讛 拽讜诇讜 讛讜诇讱 诪住讜祝 讛注讜诇诐 讜注讚 住讜驻讜 讜讻讜' 讜专"讗 讗讜诪专 讻讬讜谉 讚住转诐 诪讛 讛讜讗 讛诪注砖讛 讛谞砖诪注 诇讜 讬砖 诇谞讜 诇驻专砖讜 讘讚讘专 砖诪爪讬谞讜 讘拽专讗 诇砖讜谉 砖诪讬注讛 讘讛讚讬讗 讜讛讜讗 拽专讬注转 讬诐 住讜祝 砖谞讗诪专 讜讬讛讬 讻砖诪讜注 讜讙讜' 讜诪转讜讱 住讜讙讬谉 谞专讗讛 讚讛谞讛讜 转谞讗讬 驻诇讬讙讬 诪讚拽讗诪专 讻转谞讗讬 讜讻讜' 讜砖诇讗 讻讚讘专讬 讛专讗"诐 砖讻转讘 诇驻专砖 诇讚讘专讬 专砖"讬 砖讘讞讜诪砖 讚诪专 讗诪专 讞讚讗 讜诪专 讗诪专 讞讚讗 讜诇讗 驻诇讬讙讬 讜注讜讚 讛讗专讬讱 讛专讗"诐 讘讝讛 诇驻专砖 驻专砖"讬 砖讘讞讜诪砖 讘砖讬谞讜讬 讛诇砖讜谞讜转 砖讚拽讚拽 讘驻专砖"讬 注"砖 讜诇砖讟转谞讜 讬转讘讗专讜 诇讱 讻诇 讚讘专讬 专砖"讬 讚诪讛 砖讛讜住讬祝 诇讜诪专 讙讘讬 讻诇 讗砖专 注砖讛 讜讙讜' 讚讛讬讬谞讜 讬专讬讚转 讛诪谉 讜讛讘讗专 讻讜' 讚诇讗 讻讞讚 诪讛谞讬 转谞讗讬 讚砖诪注转讬谉 讬"诇 讚诪专讘讜讬讗 讚讻诇 驻讬' 讻谉 讚讜讚讗讬 注讬拽专 讛砖诪讬注讛 讛讬讛 诇诪专 讻讚讗讬转 诇讬讛 讜诇诪专 讻讚讗讬转 诇讬讛 诪砖讜诐 讚诇讗 讛"诇 诇诪讻转讘 讗诇讗 讗砖专 注砖讛 讜讙讜' 讜讻转讘 讻诇 讗砖专 注砖讛 讜讙讜' 驻讬' 讚讗转讗 诇专讘讜转 讚讻诇 讛诪注砖讬诐 砖注砖讛 诇讛诐 讛砖"讬 讛诐 讘讻诇诇 讚讻诇 讗砖专 注砖讛 讜讙讜' 讜诪讝讛 讙讘讬 讜讬砖诪注 讬转专讜 诇讗 驻专砖"讬 讗诇讗 砖砖诪注 拽专讬注转 讬诐 住讜祝 讜诪诇讞诪转 注诪诇拽 砖讛诐 讛讬讜 注讬拽专 讛砖诪讬注讛 诇诪专 讻讚讗讬转 诇讬讛 讜诇诪专 讻讚讗讬转 诇讬讛 讜讛讘讬讗 讚讘专讬 砖谞讬讛诐 讻讗讬诇讜 讗讬谞诐 讞讜诇拽讬诐 讚讛讗 讗"谞 注讬拽专 讛砖诪讬注讛 讛讜讗 拽专讬注转 讬诐 住讜祝 诪"诪 讘讻诇诇 专讘讜讬讗 讚讻诇 讗砖专 注砖讛 讜讙讜' 讗讬讻讗 谞诪讬 诪诇讞诪转 注诪诇拽 讜诇讛讻讬 诇讗 讛讘讬讗 讙讘讬讛 讚注转 砖诇讬砖讬转 砖讗讜诪专 诪转谉 转讜专讛 砖诪注 讚讛讗 讗讬讻讗 转谞讗讬 讚驻诇讬讙讬 讜住讘专讬 拽讜讚诐 诪"转 [讘讗] 讗驻讬' 讘讻诇诇 专讘讜讬讗 讚讻诇 讗砖专 注砖讛 讗讬谞讛 讜诪讛 砖驻讬专砖 注讜讚 砖谞讬转 讙讘讬 讻诇 讗砖专 注砖讛 讜讙讜' 讘注诪诇拽 讜诇讗 讛讝讻讬专 砖诐 拽专讬注转 讬诐 住讜祝 讛讬讬谞讜 诪砖讜诐 讚驻砖讟讬讛 讚拽专讗 诪砖诪注 诇讬讛 讟驻讬 讻诪"讚 注讬拽专 讛砖诪讬注讛 讛讬转讛 拽专讬注转 讬诐 住讜祝 讚诪驻讜专砖 讘讬讛 讘讛讚讬讗 诇' 砖诪讬注讛 砖谞讗诪专 讜讬讛讬 讻砖诪讜注 讜讙讜' 讜诇讻谉 讛讝讻讬专 讘专讬砖讗 讚诪诇转讗 讚讘专讬 讛讗讜诪专 拽专讬注转 讬诐 住讜祝 拽讜讚诐 砖讛讝讻讬专 讚讘专讬 讛讗讜诪专 诪诇讞诪转 注诪诇拽 讛驻讱 砖讛讝讻讬专谉 讘砖诪注转讬谉 诪砖讜诐 讚驻砖讟讬讛 讚拽专讗 诪砖诪注 讟驻讬 讻讚注转 讛讗讜诪专 拽专讬注转 讬诐 住讜祝 砖诪注 讜讛讜讗 注讬拽专 讛砖诪讬注讛 讜讙讘讬 讻诇 讗砖专 注砖讛 讜讙讜' 讚讘讗 诇驻专砖 专讘讜讬讗 讚讻诇 讛讬讬谞讜 讛讘讗专 讜讛诪谉 讞讝专 讜讛讝讻讬专 砖讜讘 诪诇讞诪转 注诪诇拽 讚讗"谞 注讬拽专 讛砖诪讬注讛 诇驻讬 驻砖讟讬讛 讚拽专讗 讛讜讗 讻讚注转 讛讗讜诪专 拽专讬注转 讬诐 住讜祝 砖诪注 诪"诪 谞砖诪注 谞诪讬 诪诇讞诪转 注诪诇拽 诪讻诇诇 专讘讜讬讗 讚讻诇 讗砖专 注砖讛 讜讙讜' 讜讙讘讬 讜讬讞讚 讬转专讜 注诇 讻诇 讛讟讜讘讛 讗砖专 注砖讛 讜讙讜' 砖讻转讘 专砖"讬 讚讛讬讬谞讜 讟讜讘转 讛诪谉 讜讛转讜专讛 注讻"诇 讬"诇 讚讗祝 诇诪"讚 讬转专讜 拽讜讚诐 诪转谉 转讜专讛 讘讗 驻讬专砖 讻谉 讜诪砖讜诐 讚驻砖讟讬讛 讚拽专讗 讻诇 讛讟讜讘讛 讻讜诇诇 讙诐 讛转讜专讛 讜讗注"讙 讚诇讗 谞讬转谞讛 讛转讜专讛 讘讻诇诇 拽爪转 诪诪谞讛 谞讬转谞讛 拽讜讚诐 砖讘讗 讬转专讜 讻讚讗诪专讬谞谉 砖讘转 讜讚讬谞讬谉 讜讻讘讜讚 讗讘 讜讗诐 讜驻专讛 讗讚讜诪讛 讘诪专讛 谞爪讟讜讜 讜讙讘讬 讜讬砖诪注 讬转专讜 讗讬 讗驻砖专 诇驻专砖 砖砖诪注 讜讘讗 注诇 讛诪爪讜转 砖谞转谞讜 讘诪专讛 讚诇讗 讬驻讜诇 诪诇转 砖诪讬注讛 讘讛诐 讗诇讗 讘谞转讬谞转 讛转讜专讛 讘讻诇诇 讘住讬谞讬 讻讚拽讗诪专 砖讛讬讛 砖诐 拽讜诇讜 讛讜诇讱 诪住讜祝 讛注讜诇诐 讜注讚 住讜驻讜 讻讜' 讜讘讝讛 讬讘讜讗讜 讻诇 讚讘专讬 专砖"讬 砖讘驻讬' 讛讞讜诪砖 讻讛讜讙谉 讘诇讬 砖讜诐 讙诪讙讜诐 诇驻讬 住讜讙讬讗 讚砖诪注转讬谉 讜讗讬谉 爪讜专讱 诇讻诇 讛讗专讬讻讜转 砖讛讗专讬讻讜 讘讝讛 讛诪驻专砖讬诐 诇驻讬专砖"讬 讘讚讘专讬诐 讛专讞讜拽讬诐 诪住讜讙讬讗 讚砖诪注转讬谉 讜讗讬谉 诇讛讗专讬讱:


砖讻砖谞讬转谞讛 转讜专讛 讛讬讛 拽讜诇讜 讜讻讜'. 讻讚讗诪专讬谞谉 讘诪讚专砖讜转 讬讻讜诇 谞讬转谞讛 转讜专讛 讘砖转讬拽讛 转"诇 讜讬讛讬 拽讜诇讜转 讜讘专拽讬诐 讬讻讜诇 诇讗 讛讬讜 砖讜诪注讬诐 讗转 讛拽讜诇 转"诇 拽讜诇 讛' 讘讻讞 拽讜诇 讛' 讬讞讜诇诇 讗讬诇讜转 讜讙讜' 讜讗讬诇讜转 讛谉 注讜讘讚讬 讻讜讻讘讬诐 讻驻专砖"讬 讘住驻专 转讛诇讬诐:


讗讘诇 诪讘讜诇 砖诇 讗砖 诪讘讬讗 讜讻讜' 讗诪专 诇讛诐 讻讘专 谞砖讘注 砖讗讬谞讜 诪砖讞讬转 讻诇 讘砖专. 讬砖 诇讛拽砖讜转 讚诪讛讻讗 诪砖诪注 讚讘讻诇诇 砖讘讜注转 诪讬 谞讞 讚讙诐 讘讗砖 讜讘砖讗专 讚讘专讬诐 讗讬谉 讛拽讘"讛 诪讘讬讗 诪讘讜诇 诇注讜诇诐 讜讘驻"拽 讚住讜讟讛 讗诪专讬谞谉 讛讘讛 谞转讞讻诪讛 诇讜 谞转讞讻诐 诇诪讜砖讬注谉 砖诇 讬砖专讗诇 谞讚讜谞诐 讘讗砖 讻讬 讘讗砖 讛' 谞砖驻讟 讜讻讜' 讘讗讜 讜谞讚讜谞诐 讘诪讬诐 砖讻讘专 谞砖讘注 讛拽讘"讛 砖讗讬谞讜 诪讘讬讗 诪讘讜诇 诇注讜诇诐 讜讻讜' 诪砖诪注 诪讝讛 讚砖讘讜注转 诪讬 谞讞 诇讗 讛讬讛 注诇 诪讘讜诇 砖诇 讗砖 讜讬"诇 讚讛讻讗 讛"驻 讚拽讗诪专 讘诇注诐 砖讗讬谞讜 诪讘讬讗 讗祝 诪讘讜诇 砖诇 讗砖 讛讬讬谞讜 诇讻诇 讛注讜诇诐 砖讻讘专 谞砖讘注 讛拽讘"讛 讘诪讬 谞讞 砖诇讗 讬讘讬讗 讛砖讞转讛 诇讻诇 讛注讜诇诐 讗讘诇 注诇 讗讜诪讛 讗讞转 讘讜讚讗讬 诪讘讬讗 讻讚讻转讬讘 讻讬 讛谞讛 讘讗砖 讛' 谞砖驻讟 讜讛"讛 诪讘讜诇 砖诇 诪讬诐 诪讘讬讗 注诇 讗讜诪讛 讗讞转 讗诇讗 砖讛诪爪专讬诐 讟注讜 讘讝讛 讜讞砖讘讜 讚诪讘讜诇 砖诇 诪讬诐 讗讬谞讜 诪讘讬讗 讛拽讘"讛 讗驻讬' 注诇 讗讜诪讛 讗讞转 讜讻讚诪住讬拽 砖诐 讜讛诐 讗讬谞诐 讬讜讚注讬诐 砖注诇 讻诇 讛注讜诇诐 讗讬谞讜 诪讘讬讗 讗讘诇 注诇 讗讜诪讛 讗讞转 诪讘讬讗 讜讻驻讬专讜砖 讛谞讛 讛' 谞砖驻讟:


砖讛讬转讛 讙谞讜讝讛 讗爪诇讜 转转拽注"讚 讚讜专讜转 讜讻讜'. 讛讝讻讬专 诇讛诐 讻诇 讝讛 讻讬 专讗讜讬 砖讬讘讗 讛拽讘"讛 讘谞转讬谞转 拽讜诇讬 拽讜诇讜转 讻诇 讻讱 砖讬砖诪注讜 讻诇 讛注讜诇诐 诇讛讜讚讬注 诇讻诇 讛注讜诇诐 讻讬 讞诪讚讛 讟讜讘讛 讙谞讜讝讛 讛讬讗 讗爪诇讜 讜讛注讘讬专 诪诇驻谞讬讜 转转拽注"讚 讚讜专讜转 砖诇讗 讛讬讜 专讗讜讬诐 诇拽讬讬诐 诪爪讜讜转讬讛 讗砖专 拽讬讜诪谉 讛讜讗 拽讬讜诐 讛注讜诇诐 讜讝讜诇转讛 专讗讜讬 讛注讜诇诐 诇讞讝讜专 诇转讛讜 讜讘讛讜 讻讚讗诪专讬谞谉 讛转谞讛 讛拽讘"讛 注诐 诪注砖讬讜 讗诐 讬拽讘诇讜 讬砖专讗诇 讜讻讜':


讛' 注讜讝 诇注诪讜 讬转谉 讜讙讜'. 驻专砖"讬 注讜讝 转讜专讛 砖讛讜讗 讻讜'. 讜注讬"诇 砖讛砖讬讘 诇讛诐 砖讗讬谉 砖讬谞讜讬 专爪讜谉 诇驻谞讬讜 砖谞转谉 诇讛 注转讛 诇讬砖专讗诇 讜诇讗 谞转谞讛 诪拽讜讚诐 诇讗讞讚 诪砖讗专 注讜讘讚讬 讻讜讻讘讬诐 讗讘诇 讗讜诪讛 讛讬砖专讗诇讬转 专讗讜讬讛 诇拽讘诇 讻讬 讛诐 注讝讬诐 讘注讜讘讚讬 讻讜讻讘讬诐 讜注"讻 谞讬转谉 诇讛诐 讛转讜专讛 砖讛讬讗 谞拽专讗转 注讜讝 诇讛转讬砖 讻讞谉 砖诇 讬砖专讗诇 讗讘诇 砖讗专 注讜讘讚讬 讻讜讻讘讬诐 诇讗 讬讜讻诇讜 诇拽讬讬诪讛 讻讚讗诪专讬谞谉 讘驻专拽 讗讬谉 爪讚讬谉 诪驻谞讬 诪讛 谞讬转谞讛 讛转讜专讛 诇讬砖专讗诇 诪驻谞讬 砖讛谉 注讝讬谉 讜注"讝 讗诪专 讛砖讬讘讜 注讜讘讚 讻讜讻讘讬诐 讛' 讬讘专讱 讗转 注诪讜 讘砖诇讜诐 注"驻 讛讻讜谞讛 讝讜 讻讬 诇讜诇讗 谞讬转谞讛 讛转讜专讛 诇讛诐 诇讗 讛讬讛 讗讜诪讛 讜诇砖讜谉 讬讻讜诇讛 诇注诪讜讚 诪驻谞讬讛诐 讻讚讗诪专讬' 谞诪讬 砖诐 谞诪爪讗 讛转讜专讛 讛讬讗 谞转讬谞转 砖诇讜诐 诇注讜讘讚讬 讻讜讻讘讬诐 注诐 讬砖专讗诇 讜注"讻 讗诪专讜 讛' 讬讘专讱 讗转 注诪讜 讘砖诇讜诐:


拽专讬注转 讬诐 住讜祝 砖诪注 讬讘讗 砖谞讗诪专 讜讬讛讬 讻砖诪讜注 讻诇 诪诇讻讬 讜讙讜'. 讘讛讗讬 拽专讗 诇讗 讛讜讝讻专 砖诪讬注转 拽专讬注转 讬诐 住讜祝 专拽 讗砖专 讛讜讘讬砖 讛' 讗转 诪讬 讛讬专讚谉 讜讙讜' 讗诇讗 讚讘讻诇诇 拽"讜 讛讜讗 讗诐 砖诪注讜 砖讛讜讘讬砖 诪讬 讛讬专讚谉 讜注讘专讜 讘讜 讬砖专讗诇 讻"砖 砖砖诪注讜 拽专讬注转 讬诐 住讜祝 砖注讘专讜 讘讜 讬砖专讗诇 讜谞爪讜诇讜 讜讛诪爪专讬诐 谞讟讘注讜 讘讜 讜拽爪转 诪讙讜诪讙诐 讚讟驻讬 讛"诇 诇讗转讜讬讬 诪拽诪讬讛 讛讗讬 拽专讗 讚专讞讘 讛讝讜谞讛 讚讘拽专讗 讛讜讗 诪讜拽讚诐 讜诪驻讜专砖 讘讜 砖诪讬注转 拽专讬注转 讬诐 住讜祝 讜讗驻砖专 讚诇讗 诪讬讬转讬 诇讬讛 讛讗讬 拽专讗 讻诇诇 讛讻讗 讗诇讗 诪砖讜诐 专讜诪讬讗 讚拽专讗 讚拽讗诪专 诪"砖 讛转诐 讚讗诪专 讜诇讗 讛讬讛 讘诐 注讜讚 专讜讞 讜诪"砖 讛讻讗 讚拽讗诪专讛 讜诇讗 拽诪讛 注讜讚 专讜讞 讘讗讬砖 诪诪诇转 讗讬砖 砖砖讬谞讛 讘讛讗讬 拽专讗 讚专砖讜 砖讬讚注讛 砖诇讗 讛讬讛 诇讛诐 讙讘讜专转 讗讬砖 讗"谞 诪诇转 拽诪讛 讘诪砖诪注 拽砖讜讬:





专砖"砖

讙诪专讗 [讜讛转谞讬讗 讗讘诇 砖诇诪讬诐 诇讗 讻"讗 注讜诇讜转.] 注讜诇讜转 讗讬谉 砖诇诪讬诐 诇讗 讻诪"讚 讻讜'. 讻"讛 讙讬' 讛专砖"拽. 讜诇驻讬' 讙讬' 讝讜 谞专讗讛 讚讛砖转讗 讞讝专 讘讜 诪诪讛 砖转讬专抓 诪注讬拽专讗 讗诇讗 讗讬诪讗 讻讜' 注讜诇讜转 讜砖诇诪讬诐. 讜讝讛讜 砖讗诪专 注讜诇讜转 讗讬谉 讻讜' 讜专"诇 诇注讜诇诐 讻讚讚讬讬拽转 注讜诇讜转 讗讬谉 砖诇诪讬诐 诇讗. 讜诇"拽 讚讗转讬讗 讻诪"讚 讻讜'. 讗讘诇 讝讛 转诪讜讛 讚诇讗 诪转专抓 讛拽讜砖讬讗 诪拽专讗 讚讜讬讝讘讞讜 讻讜'. 讜讛谞讛 讛专砖"拽 谞住转讬讬注 诇讙讬' 讝讜 诪讛注"讬. 讜注讬讬谞转讬 讘讜 讜讛谞讛 诇讬转讗 砖诐 讛讗 讚注讜诇讜转 讗讬谉 讻讜'. 讜讗"讻 讗讬谉 讘讬谉 讛讙讬专住讗讜转 讗诇讗 砖讬谞讜讬 诇砖讜谉 拽爪转 讜讛注谞讬谉 讗讞讚. 讜诇驻"讝 谞"诇 讚诇注讜诇诐 诇讗 讞讝专 诪转讬专讜爪讗 讚讗诇讗 讗讬诪讗 讻讜'. 讜讻诪"讚 讻讜' 诇讗 拽讗讬 专拽 注诇 讛讘专讬讬转讗 讛讘' 讚诪讬讬转讗 讜讛讜讗 讚讘诪讚专砖 讘"专 驻讻"讘 (讜讘砖"诪 砖爪讬讬谞转讬 讘讛讙讛讜转讬 诇砖"专 驻讬"讚 讗讜转 讝' 讘诪"转) 讜讘讬专讜砖诇诪讬 驻"拽 讚诪讙讬诇讛 诪转专爪讜 诇讛讗讬 拽专讗 讚讜讬讝讘讞讜 讻讜' 诇诪"讚 讚诇讗 拽专讘讜 砖诇诪讬诐. 讚驻讬' 砖诇诪讬诐 讘诇讗 讛驻砖讟 讜谞讬转讜讞. 讗讜诇诐 讘讝讛 讗"讗 诇转专抓 讛讘专讬讬转讗 讛专讗砖讜谞讛 讚讛讗 诪住讬讬诪讗 讜注讜诇讛 砖讛拽专讬讘讜 讻讜' 讟注讜谞讛 讛驻砖讟 讜谞讬转讜讞 讜谞讻讜谉 讘注讝"讛. 讜讝讛 拽爪转 讚诇讗 讻诪砖"讻 讘讛讙讛讜转讬 砖诐 砖谞诪砖讻转讬 讗讞专讬 讛讟"讗 讘讞讙讬讙讛 砖讛讝讻专转讬讜 砖诪讛:



砖诐 专"讗 讜专讬讘"讞 讞"讗 拽专讘讜 砖诇诪讬诐 讘"谞 讻讜'. 诇讻讗讜专讛 驻诇讜讙转转诐 讻注讬谉 驻诇讜讙转转 专讬讛"讙 讜专"注 讘诪谞讞讜转 (注讙 讘) 注"砖:



砖诐 转转谞注专 讻讜' 讜转讘讗 讗讜诪讛 讻讜'. 讻"讛 讘注"讬 讜讘专砖"讬:



专砖"讬 讚"讛 讜讬讝讘讞讜 讜讚"讛 诇讻诇 注讚 讘讬谉 诇注讜讘讚讬 讻讜讻讘讬诐. 爪"诇 讛讚"讗.



讜拽专讘讜 注讜诇讜转. 讛讜讗 讚讘讜专 讞讚砖 讜讻谉 讛讬转讛 讙讬专住转讜 讘讙诪专讗:





讛讙讛讜转 讬注讘"抓

讙诪' 讚讗转诪专 专讘讬 讗诇注讝专 讻爪"诇. 讜谞"讘 讗诪讜专讗 讛讜讗 专讗讘"驻:





讘谉 讬讛讜讬讚注

诪址讛 砖旨讈职诪讜旨注指讛 砖讈指诪址注 讜旨讘指讗 讜职谞执转职讙旨址讬旨值专? 专址讘旨执讬 讬职讛讜止砖讈只注址 讗讜止诪值专: 诪执诇职讞侄诪侄转 注植诪指诇值拽 砖讈指诪址注 (砖诪讜转 讬讞, 讗). 拽砖讗 讜讛诇讗 讘讻转讜讘 诪驻讜专砖 砖砖诪注 讘讬爪讬讗转 讬砖专讗诇 诪诪爪专讬诐 讜诪讛 诇谞讜 诇讛讘讬讗 注爪讜转 诪专讞讜拽 砖讛讜讗 诪讞讬讬转 注诪诇拽 讗讜 诪转谉 转讜专讛?
讜谞专讗讛 诇讬 讘住"讚 讚讻讜诇讬 注诇诪讗 诪讜讚讜 砖砖诪注 讬爪讬讗转 诪爪专讬诐 讗讱 讛砖讜讗诇 砖讜讗诇 讗讬讱 诇讗 讞砖 驻谉 讻砖讬讘讗 诇讛转讙讬讬专 诇讗 讬拽讘诇讜 讗讜转讜 讻诪讜 砖讗诪专讜 专讘讜转讬谞讜 讝"诇 (讬讘诪讜转 讻讚:) 讗讬谉 诪拽讘诇讬诐 讙专讬诐 诇讬诪讜转 讛诪砖讬讞 讜讘讗讜转讜 讝诪谉 讛讬讜 讬砖专讗诇 讘转讻诇讬转 讛诪注诇讜转 讚讬砖 诇讜诪专 诇讗 讘讗 诇讛转讙讬讬专 诇砖诐 砖诪讬诐 讗诇讗 讘砖讘讬诇 诇拽谞讜转 诪注诇讜转, 讜诇讝讛 讗诪专 '诪址讛 砖旨讈职诪讜旨注指讛 砖讈指诪址注 讜旨讘指讗 诇职讛执转职讙旨址讬旨值专' 讜诇讗 讞砖 砖诪讗 诇讗 讬拽讘诇讜 讗讜转讬? 讜诇讝讛 讗诪专 '诪执诇职讞侄诪侄转 注植诪指诇值拽 砖讈指诪址注' 讻诇讜诪专 砖砖诪注 讛住讬讘讛 砖讘讗 注诪诇拽 诇讛诇讞诐 讘讬砖专讗诇 讚讗诪专讜 专讘讜转讬谞讜 讝"诇 诇讗 诪诇讗讜 诇讘讜 诇讛诇讞诐 讗诇讗 讘砖讘讬诇 转诪谞注 讗诪讜 砖讘讗讛 诇讛转讙讬讬专 讜诇讗 拽讘诇 讗讜转讛 讬注拽讘 讗讘讬谞讜 注"讛 讜讻诪讜 砖讗诪专讜 讘诪驻专砖讬诐 讝"诇 讜诇驻讬 讝讛 诇讛讻讬 讘讗 诇讛转讙讬讬专 讜诇讗 讞砖 驻谉 诇讗 讬拽讘诇讜 讗讜转讜 讻讬 讗诪专 讻讬讜谉 砖专讗讜 砖注诪诇拽 谞诇讞诐 讘注讘讜专 讚讞讬讬转 讛讙专讬诐 讜讚讗讬 诇讗 讬讚讞讜 讗讜转讜.
讜诪讗谉 讚讗诪专 '诪址转旨址谉 转旨讜止专指讛 砖讈指诪址注 讜旨讘指讗 诇职讛执转职讙旨址讬旨值专' 讙诐 诪讝讛 讚谉 讘讚注转讜 讚讜讚讗讬 讬拽讘诇讜 讗讜转讜 诪讗讞专 砖注砖讛 讛拽讚讜砖 讘专讜讱 讛讜讗 谞住 讙讚讜诇 讘诪转谉 转讜专讛 砖讛诇讱 讛拽讜诇 诪住讜祝 讛注讜诇诐 讜注讚 住讜驻讜 讜讗诪讗讬 注讘讬讚 专讞诪谞讗 谞讬住讗 讘讛讻讬 讗诇讗 讜讚讗讬 讻讚讬 诇诇诪讚 砖讻诇 讗讞讚 诪谉 讛讗讜诪讜转 讗诐 讬讘讗 诇讛转讙讬讬专 讜诇拽讘诇 讛转讜专讛 讬拽讘诇讜 讗讜转讜.
讜诪讗谉 讚讗诪专 '拽职专执讬注址转 讬址诐 住讜旨祝 砖讈指诪址注 讜旨讘指讗 诇职讛执转职讙旨址讬旨值专' 讙诐 诪讝讛 讚谉 讘讚注转讜 讚讜讚讗讬 讬拽讘诇讜 讗讜转讜 诪讗讞专 讚专讗转讛 砖驻讞讛 注诇 讛讬诐 诪讛 砖诇讗 专讗讛 讬讞讝拽讗诇 讛谞讘讬讗 注"讛 讜诇讻谉 讚谉 讘讚注转讜 讗诐 砖驻讞讛 砖讛讬讗 诪讝专注 讻谞注谉 讝讻转讛 诇讛讚讘拽 讻诇 讻讱 讻诇 砖讻谉 讜讻诇 砖讻谉 讛讜讗 砖讬讝讻讛 诇讛讚讘拽 讜诇讗 讬讚讞讜 讗讜转讜.



"注讜旨专执讬 爪指驻讜止谉 讜旨讘讜止讗执讬 转值讬诪指谉", 讛执转职谞址注植专执讬 讗只诪旨指讛 砖讈侄诪旨址注植砖讉侄讬讛指 讘旨址爪旨指驻讜止谉, 讜职转指讘讜止讗 讗只诪旨指讛 砖讈侄诪旨址注植砖讉侄讬讛指 爪指驻讜止谉 讜职讚指专讜止诐 (砖讬专 讛砖讬专讬诐 讚, 讟讝). 讘讝讛 驻专砖转讬 讘住"讚 专诪讝 讛讻转讜讘 注址诇 爪址讚 转执旨谞指旨砖值讉讗讜旨 (讬砖注讬讛 住讜, 讬讘) 爪址讚 专讗砖讬 转讬讘讜转 爪旨指驻讜止谉 讚指专讜止诐 讜讘讝讛 驻专砖转讬 讙诐 讻谉 诪讛 砖讗诪专 讻诇讘 注指诇止讛 谞址注植诇侄讛 讜职讬指专址砖职讈谞讜旨 讗止转指讛旨 (讘诪讚讘专 讬讙, 诇) 讻驻诇 诇砖讜谞讜 '注指诇止讛 谞址注植诇侄讛' 讘爪驻讜谉 讜讚专讜诐 讜注诇 讬讚讬 讻讱 讬讻讜诇 谞讜讻诇 诇讛 讚讛砖转讗 讬讗诪专 注讜专讬 讗讜诪讛 砖诪注砖讬讛 讘爪驻讜谉 讜讘讗讬 讗讜诪讛 砖诪注砖讬讛 讘爪驻讜谉 讜讚专讜诐.



讗指诪址专 诇指讛侄谉: "讜址讬旨值砖讈值讘 讛殖' 诪侄诇侄讱职 诇职注讜止诇指诐" (转讛诇讬诐 讻讟, 讬). 驻讬专砖 专砖"讬 砖讬讛讬讛 诪诇讱 诇注讜诇诐 讜诇讗 讬砖讞讬转诐. 讜讬砖 诇讛拽砖讜转 讛讬讻讗 专诪讬讝 讘讝讛 砖诇讗 讬砖讞讬转 讛注讜诇诐? 讻讬 讗讞专 讗讜转 讬讜"讚 砖诪住驻专讛 注砖专讛 讜专诪讜讝 讘讛 讘专讬讗转 讛注讜诇诐 砖谞讘专讗 讘注砖专讛 诪讗诪专讜转 讬砖 讗讜转讬讜转 '讻诇诐' 讻住讚专谉 讜讻讻讛 注砖讛 讘注讜诇诐 讘讚讜专 讛诪讘讜诇 砖拽讬讬诐 讘讜 讗讜转讬讜转 讻诇诐 讻住讚专谉 讗讱 讗讞专 讻讱 谞砖讘注 砖讬讛讬讛 讻住讚专 '诪诇讱' 砖谞拽专讗讬诐 诇诪驻专注 诪诇讱 讜诇讗 讻诇诐 讜诇讝讛 讗诪专 '讜址讬旨值砖讈值讘 讛殖' 诪侄诇侄讱职 诇职注讜止诇指诐' 讻住讚专 诪诇讱 讬转谞讛讙 讘注讜诇诐 讜诇讗 讬讘讬讗 诪讘讜诇 砖讬讛讬讛 讘讜 住讚专 砖诇 讻诇诐.



讞侄诪职讚旨指讛 讟讜止讘指讛 讬值砖讈 诇讜止 诇职讛址拽旨指讚讜止砖讈 讘旨指专讜旨讱职 讛讜旨讗 讘旨职讘值讬转 讙旨职谞指讝指讬讜, 砖讈侄谞旨执讙职讝址专 讗侄爪职诇讜止 转转拽注"讚 [974] 讚旨讜止专讜止转 拽止讚侄诐 砖讈侄谞旨执讘职专指讗 讛指注讜止诇指诐. 拽砖讗 诇诪讗讬 讛讜爪专讱 诇讗讜讚注讬谞讛讜 讛讗讬 诪诇转讗 讚转转拽注"讚 讚讜专讜转? 讜谞专讗讛 诇讬 讘住"讚 谞转讻讜讜谉 诇讛讜讚讬注诐 砖讗诐 讬专爪讜 注转讛 诇拽讘诇 讛转讜专讛 诇讗 讬转谉 诇讛诐 讬注谉 讻讬 诪注讬拽专讗 讛讬转讛 讛转讜专讛 讞诇拽诐 砖诇 讬砖专讗诇 讘诇讘讚 讚讻转讬讘 (转讛诇讬诐 拽诪讝, 讬讟) 诪址讙执旨讬讚 讚职旨讘指专指讬讜 诇职讬址注植拽止讘 讞只拽指旨讬讜 讜旨诪执砖职讈驻指旨讟指讬讜 诇职讬执砖职讉专指讗值诇 诇止讗 注指砖指讉讛 讻值谉 诇职讻指诇 讙旨讜止讬 讜讻讜' 讜讛住讬诪谉 讛诪注讬专 注诇 讝讗转 讛讜讗 砖讙谞讝讛 讗爪诇讜 转转拽注"讚 讚讜专讜转 拽讜讚诐 砖谞讘专讗 讛注讜诇诐 砖诪住驻专 讝讛 讛讜讗 注讜诇讛 讻诪谞讬谉 讬职砖讈讜旨注讜止转 讬址注植拽止讘 [974] 诇专诪讜讝 诪注讬拽专讗 讚讛转讜专讛 讛讬讗 讬砖讜注讜转 讬注拽讘 讘诇讘讚.
讙诐 专诪讝 诇讛诐 讘讝讛 注诇 驻讬 诪讛 砖讗诪专讜 专讘讜转讬谞讜 讝"诇 讘诪讚专砖 讚拽讜讚诐 诪转谉 转讜专讛 讗诪专 讛拽讚讜砖 讘专讜讱 讛讜讗 诇砖专 讗讚讜诐 讗诐 讬专爪讛 诇拽讘诇 讗讜诪讛 砖诇讜 讗转 讛转讜专讛 讜砖讗诇 诪讛 讻转讬讘 讘讛 讗诪专 诇讜 '诇止讗 转旨执专职爪指讞' 讜讛砖讬讘 讗讬 讗驻砖专 砖讬拽讘诇讜 讛转讜专讛 讻讬 讘专讻转 注砖讜 注址诇 讞址专职讘职旨讱指 转执讞职讬侄讛 (讘专讗砖讬转 讻讝, 诪) 讜诪讜讻专讞 诇讛讬讜转 砖讜驻讱 讚诪讬诐 讜讗诪专 诇砖专讬 注诪讜谉 讜诪讜讗讘 讜砖讗诇讜 诪讛 讻转讬讘 讘讛? 讗诪专 诇讜 '诇止讗 转旨执谞职讗指祝' 讜讛砖讬讘讜 讗讬 讗驻砖专 诇拽讘诇 讻讬 专讗砖讬转诐 谞讜诇讚讜 诪谞讬讗讜祝 砖讛专讜 讘谞讜转 诇讜讟 诪讗讘讬讛谉 (讘专讗砖讬转 讬讟, 诇讜) 讜讗诪专 诇讬砖诪注讗诇 讜讛砖讬讘 讗讬 讗驻砖专 讻讬 讛讜讗 驻专谞住转讜 诪讙讝诇 讜讙谞讬讘讛 注讬讬谉 砖诐.
谞诪爪讗 讛转讜专讛 讬砖 讘讛 '住讜旨专 诪值专指注' 讜讬砖 讘讛 '注植砖值讉讛 讟讜止讘' 讜讗驻讬诇讜 砖讬讛讬讜 讬讻讜诇讬诐 讗讜诪讜转 讛注讜诇诐 诇拽讬讬诐 讞诇拽 注砖讛 讟讜讘 讗讬 讗驻砖专 诇讛诐 诇拽讬讬诐 讞诇拽 住讜专 诪专注 讜讛谞讛 '住讜旨专 诪值专指注 讜址注植砖值讉讛 讟讜止讘' [974] 讛讜讗 诪住驻专 转转拽注"讚 讜诇讻谉 讗诪专 诇讛诐 讙谞讜讝讛 讗爪诇讜 转转拽注"讚 讚讜专讜转 专诪讝 诇讛诐 讘诪住驻专 转转拽注"讚 注诇 '住讜旨专 诪值专指注 讜址注植砖值讉讛 讟讜止讘' (转讛诇讬诐 诇讚, 讟讜) 砖讗讬 讗驻砖专 诇讗讜诪讜转 讛注讜诇诐 诇拽讬讬诐 诪住驻专 讝讛 讻讜诇讜 讻讬 讗诐 讞爪讬讜.
讗讜 讬讜讘谉 诪住驻专 '转旨讜止注侄诇侄转 讞址讬旨执讬诐' [974] 讛讜讗 转转拽注"讚 专诪讝 诇讛诐 讘诪住驻专 讝讛 砖讝讻专 讻讬 讛转讜专讛 讛讬讗 转讜注诇转 讛讞讬讬诐 讗诇讜 讬砖专讗诇 讚讻转讬讘 讘讛讜 讜职讗址转侄旨诐 讛址讚职旨讘值拽执讬诐 讘址旨讛殖' 讗直诇止拽值讬讻侄诐 讞址讬执旨讬诐 讻只旨诇职旨讻侄诐 讛址讬旨讜止诐 (讚讘专讬诐 讚, 讚) 诪讛 砖讗讬谉 讻谉 讛注讻讜"诐.
讜诪讛 砖讗诪专 '讜职讛讜旨讗 诪职讘址拽旨值砖讈 诇执转旨职谞指讛旨 诇职讘指谞指讬讜' 专诪讝 讘讝讛 讟注谞转 讘讬讟讜诇 讘谉 讛诪爪专 砖讛讜讗 诪讚讬谉 讘谞讬诐 砖讬砖 诇讬砖专讗诇 讚讬谉 讘谞讬诐 讜讘讻谉 诇讬讻讗 讘谉 讛诪爪专 讜注讜讚 专诪讝 讟注谞讛 讗讞专转 讘讗讜诪专讜 '讜职讛讜旨讗 诪职讘址拽旨值砖讈 诇执转旨职谞指讛旨 诇职讘指谞指讬讜' 讛讜讗 诪注爪诪讜 讜诇讗 讘拽砖讜 讛诐 诪诪谞讜.



诪执讬旨指讚 注指谞讜旨 讻旨只诇旨指诐 讜职讗指诪职专讜旨: "讛殖' 讬职讘指专值讱职 讗侄转 注址诪旨讜止 讘址砖旨讈指诇讜止诐" (转讛诇讬诐 讻讟, 讬讗). 驻讬专讜砖 讬砖专讗诇 注讝讬诐 砖讘讗讜诪讜转 讜讗诐 诇讗 谞转谞讛 诇讛诐 转讜专讛 砖诪转砖转 讻讜讞谉 讛讬讜 注讜砖讬诐 诪诇讞诪讜转 讙讚讜诇讜转 讘注讜诇诐 讗讱 注转讛 砖谞讬转谞讛 诇讛诐 转讜专讛 讬职讘指专值讱职 讗侄转 注址诪旨讜止 讘址砖指旨讈诇讜止诐.
讗讜 讬讜讘谉 讘住"讚 讻讬讜谉 讚谞讬转谞讛 诇讛诐 转讜专讛 讝讜讻讬诐 讘砖诇讜诐 砖注诇 讬讚讬 讻讱 讬砖 砖诇讜诐 讘讬谉 讛谞驻砖 讜讘讬谉 讛讙讜祝 讻讬 讗祝 注诇 讙讘 讚讛谞驻砖 讗讬谞讛 讗讜讛讘转 诪讝讜谉 讛讙砖诪讬 讜讗诐 讬讗讻诇 讛讗讚诐 讬讜转专 诪讚讗讬 注诇 讻讚讬 讞讬讜转讜 转爪讟注专 讛谞驻砖 讜诇讗 转转谉 诇讜 讻讞 讛谞讛 讘注转讛 砖谞转谞讛 诇讛诐 转讜专讛 砖诪转砖转 讻讞 讛讙讜祝 讜爪专讬讱 讛讗讚诐 诇讗讻讜诇 诪讗讻诇 讞砖讜讘 讬讜转专 诪讚讗讬 讻讚讬 砖讬讛讬讛 诇讜 讻讞 诇注住讜拽 讘讛 谞讞 诇谞驻砖 讘讝讛 讜诇讗 转讛讬讛 谞讙讚讬转 讜讞讜诇拽转 讘注谞讬谉 讛讙讜祝.





驻转讞 注讬谞讬诐

讻转谞讗讬 讜讬砖诪注 讬转专讜 诪讛 砖诪讜注讛 砖诪注 讜讘讗 讜讻讜'. 专砖"讬 讘驻讬专讜砖 讛讞讜诪砖 驻专砖转 讬转专讜 讻转讘 诪讛 砖诪讜注讛 砖诪注 讜讘讗 拽专讬注转 讬诐 住讜祝 讜诪诇讞诪转 注诪诇拽 讜讻转讘 注诇讬讜 讛专讗"诐 讜讗"转 讻讬讜谉 讚住"诇 诇专砖"讬 讚诪专 讗诪专 讞讚讗 讜诪专 讗诪专 讞讚讗 讜诇讗 驻诇讬讙讬 讜诪砖讜"讛 谞拽讟 讚讘专讬 砖谞讬讛诐 讜讻讜' 诪"讟 诇讗 谞拽讟 谞诪讬 诪讬诇转讬讛 讚专"讗 讛诪讜讚注讬 讚拽讗诪专 诪转谉 转讜专讛 砖诪注 讜讘讗 讜讬"诇 讜讻讜' 注"砖 讜讛拽砖讛 注诇讬讜 讛专讘 诪讛专砖"讗 讘讞讬讚讜砖讬 讗讙讚讜转 讛讻讗 讘住讜讙讬讬谉 讚诪讗讬 拽讗诪专 讚诪专 讗诪专 讞讚讗 讜诪讗"讞 讜诇讗 驻诇讬讙讬 讛专讬 讛砖"住 讛讻讗 拽专讬 讘讞讬诇 讻转谞讗讬. 讜讝讛 诇讬 讬讜转专 诪讗专讘注讬诐 砖谞讛 砖砖诪注转讬 诪讛讞讻诐 讛砖诇诐 注爪讜诐 讜专讘 讻诪讛"专 讞讬讬诐 驻讬驻讗谞讬 讝诇讛"讛 诪讬讚讬 注诇讜转讜 讘讛专 讛拽讚砖 讘讬专讜砖诇诐 转"讜 讚讛专讗"诐 诪驻专讬砖 诪讗讬 讚讗诪专讬 讘转诇诪讜讚讗 讻转谞讗讬 讚专"诇 讚诪"讚 讬转专讜 拽讜讚诐 诪转谉 转讜专讛 讘讗 住讘专 讚驻诇讬讙讬 讛谞讬 转谞讗讬 讚专"讬 讜专"讗 驻诇讬讙讬 讗专"讗 讛诪讜讚注讬 讚讗诪专 诪转谉 转讜专讛 砖诪注 讜讘讗 讜讗讬谞讛讜 住"诇 拽讜讚诐 诪"转 讛讬讛 讜诇讻讱 诪专 拽讗诪专 拽讬"住 砖诪注 讜讘讗 讜诪专 拽讗诪专 诪诇讞诪转 注诪诇拽 砖诪注 讜讘讗. 讗讻谉 诪"讚 讬转专讜 讗讞专 诪转谉 转讜专讛 讛讬讛 诪讜拽讬 诪讬诇转讬讛 讻讻诇讛讜 转谞讗讬 讜住讘专 讚砖诇砖转 讛专讜注讬诐 讛谞讬 转谞讗讬 讻诇讛讜 住"诇 讗讞专 诪转谉 转讜专讛 讛讬讛 讜诪专 讗诪专 讞讚讗 讜诪"讗 讞讚讗 讜诇讗 驻诇讬讙讬 讜专砖"讬 讘驻讬专讜砖 讛讞讜诪砖 转驻住 讻诪"讚 讬转专讜 讗讞专 诪转谉 转讜专讛 讛讬讛 讻讗砖专 讬专讗讛 讛专讜讗讛 讗诪讟讜 诇讛讻讬 砖驻讬专 拽诪讜转讬讘 讛专讗"诐. 讜讛讘讬讗 诪讛专"讞 讛谞讝讻专 专讗讬讛 诇讝讛 诪住讜讙讬转 注"讝 讚祝 讻"讚 注"讗 讚诪讜转讬讘 诇专' 讗诇讬注讝专 讚驻住诇 讻诇 拽专讘谞讜转 谞讻专讬诐 诪讚讻转讬讘 讜讬拽讞 讬转专讜 注讜诇讛 讜讝讘讞讬诐 讜驻专讬拽 讬转专讜 拽讜讚诐 诪"转 讛讬讛 讛谞讬讞讗 诇诪"讚 讬转专讜 拽讜讚诐 诪转谉 转讜专讛 讛讬讛 讜讻讜' 讜讛砖转讗 讗讬 住"讚 讚诇讻"注 讛谞讬 转谞讗讬 驻诇讬讙讬 讚专"讗 讛诪讜讚注讬 住"诇 讬转专讜 讗讞专 诪转谉 转讜专讛 讜专"讬 讜专"讗 住讘专讬 拽讜讚诐 诪转谉 转讜专讛 讛讜讛 讛转诐 讘注"讝 讚拽讗讬 讛转诐 讗讚专"讗 讜诪砖谞讬 讬转专讜 拽讜讚诐 诪转谉 转讜专讛 诪讗讬 驻专讬讱 讘转专 讛讻讬 讛谞讬讞讗 诇诪"讚 讬转专讜 拽讜讚诐 诪转谉 转讜专讛 讜讛诇讗 专' 讗诇讬注讝专 讚拽讬讬诪讬谞谉 注诇讬讛 住"诇 讬转专讜 拽讜讚诐 诪"转 讛讜讛 讗诇讗 讜讚讗讬 讻讚讗诪专谉 讚诇诪"讚 讬转专讜 讗讞专 诪转谉 转讜专讛 住讘专 讚讻诇讛讜 转谞讗讬 讛讻讬 住讘专讬 讗诇讜 讚讘专讬 诪讛专"讛 驻讬驻讗谞讬 讛谞讝讻专 讝诇讛"讛:
讜诇驻讬 讚讘专讬讜 讝"诇 谞讜讞讬诐 讚讘专讬 专砖"讬 讛转诐 讘注"讝 砖讻转讘 讜讝"诇 讛谞讬讞讗 诇诪"讚 驻诇讜讙转讗 讚讘谞讬 专' 讞讬讬讗 讜专讬讘"诇 驻专拽 讘转专讗 讚砖讞讬讟转 拽讚砖讬诐 注讻"诇 讜讬砖 诇讛专讙讬砖 讚讛讜诇"诇 驻诇讜讙转讗 讚转谞讗讬 讜诪讛 诇讬讛 诇诪谞拽讟 讗诪讜专讗讬 讚讗祝 讗讬 讛谞讬 讗诪讜专讗讬 讻讬 讗驻诇讬讙讜 诇讗 讛讜讜 讬讚注讬 驻诇讜讙转讗 讚转谞讗讬 讗谞谉 讬讚注讬谞谉 讚驻诇讜讙转讗 讚转谞讗讬 讛讬讗 讻讗砖专 诇讬诪讚讜谞讜 讘注诇讬 讛转诇诪讜讚. 讜讗讬 讚讬讬拽讬谞谉 驻讜专转讗 讗讬诪讗 讚专砖"讬 诇讗 讛讜诇"诇 讗诇讗 驻诇讜讙转讗 驻专拽 讘转专讗 讜讻讜'. 讜讗讜诇诐 诇驻讬 砖讬讟讛 讛谞讝讻专 谞讬讞讗 讚讗讙讘 讗专讞讬讛 讗讙诪讜专谉 专砖"讬 讚诇拽讜砖讟讗 讗讬谉 讝讛 驻诇讜讙转讗 讚转谞讗讬 讚讗"讻 诇讗 讛讜讛 拽讗诪专 讛砖"住 讛谞讬讞讗 讜讻讜' 讻讬讜谉 讚专' 讗诇讬注讝专 注爪诪讜 讛讜讗 讛住讜讘专 拽讜讚诐 诪转谉 转讜专讛 讻讗诪讜专 讗诇讗 讗讬谞讜 专拽 驻诇讜讙转讗 讚讗诪讜专讗讬 讚诪"讚 讗讞专 诪转谉 转讜专讛 住讘专 讚讻诇讛讜 转谞讗讬 讻讜讜转讬讛:
讗讬讘专讗 讚讗讬谉 讝讛 砖讬讟转 讛转诇诪讜讚 注诇 讛专讜讘 讚讻讬 讗诪专讬谞谉 讻转谞讗讬 讛讬讬谞讜 讚诇讻"注 讛讜讗 驻诇讜讙转讗 讚转谞讗讬 讜诇讗 诪谉 讛砖诐 讛讜讗 诇讜诪专 讚讻转谞讗讬 讛讜讬 讗诇讬讘讗 讚讞讚. 讜注诪"砖 诇拽诪谉 讘砖讬诇讛讬 讘讻讜专讜转 讘诪"砖 砖诐 讻转谞讗讬 注"砖 讜诪讛 砖讚拽讚拽 讘住讜讙讬转 注"讝 讬砖 诇讬砖讘 注驻"讬 讙讬专住转 注讬谉 讬注拽讘 讛讻讗 讘砖诪注转讬谉 讚讙专讬住 专' 讗诇讬注讝专 讘谉 讬注拽讘 讗讜诪专 拽专讬注转 讬诐 住讜祝 砖诪注 讜讘讗 讜诇讗 讙专讬住 专' 讗诇讬注讝专 住转诐. 讜注驻"讝 谞讬讞讗 讚专讗讘"讬 讛讜讗 讚砖诪注讬谞谉 诇讬讛 讚讬转专讜 拽讜讚诐 诪转谉 转讜专讛 讗讱 专' 讗诇讬注讝专 住转诐 讚讛讜讗 专' 讗诇讬注讝专 讛讙讚讜诇 诇讗 讗砖讻讞谉 讻诪讗谉 住"诇. 讜讬砖 拽爪转 住注讚 诇讙讬专住讗 讝讜 讚讘讻诇 讚讜讻转讗 诪拽讚讬诐 讚讘专讬 专' 讗诇讬注讝专 诇讚讘专讬 专' 讬讛讜砖注 讜讛讻讗 讘讗讞专讜谞讛 讬住注讜 诪讬讛讜 讗讬谉 讝讛 讻诇诇 诪讜讘讛拽 讻讬讚讜注. 讜诇驻讜诐 驻砖讟讗 讚住讜讙讬讬谉 讚驻诇讜讙转讗 讚转谞讗讬 讗诇讬讘讗 讚讻"注 拽爪转 拽砖讛 注诇 讛专讘 诪讛专"砖 讗诇讙讗讝讬 讘住驻专 诇讞诐 住转专讬诐 讘住讜讙讬转 注"讝 讛谞讝讻专 讚诪讚讘专讬讜 谞专讗讛 讚诇讗 讝讻专 讛讗 讚讗诪专讬谞谉 讛讻讗 讚讛讜讬 讻转谞讗讬 注"砖:

